ອີຢູ ຈັດແຈງ ການເຈລະຈາ "ກໍລະນີພິເສດ" ກ່ຽວກັບ ວິກິດການ ຂອງຊາວອົບພະຍົບ
ໃນຂະນະທີ່ ບັນດາຜູ້ນຳ ໃນສະຫະພາບຢູໂຣບ ລົນນະລົງ ແນວທາງ ໃຫ້ຮັບເອົາ ຊາວອົບພະຍົບ ໃຫ້ຫຼາຍຂຶ້ນ ຢູ່ນັ້ນ ພວກຄົນອື່ນໆ ກໍຍອມຮັບບໍ່ໄດ້ ຕໍ່ການຫຼັ່ງໄຫຼເຂົ້າໄປຢ່າງຫຼວງຫຼາຍ.
ບັນດາລັດຖະມົນຕີ ກະຊວງພາຍໃນ ຂອງອັງກິດ ຝຣັ່ງ ແລະ ເຢຍຣະມັນ ໄດ້ຮຽກຮ້ອງ ໃຫ້ປະຕິບັດການ ຢ່າງຮີບດ່ວນ ກັບ ບັນຫາທ້າທາຍ ຈາກຊາວອົບພະຍົບຫຼາຍພັນຄົນ ທີ່ຫລັ່ງໄຫລ ເຂົ້າໄປໃນຢູໂຣບ ເຊິ່ງໄດ້ສ້າງຄວາມແຕກແຍກໃຫ້ແກ່ບັນດາ ປະເທດໃນຢູໂຣບ ໃນຂະນະທີ່ປະເທດດັ່ງກ່າວ ອະພິປາຍກັນ ວິທີຮັບມືກັບສະຖານະການຢູ່ນັ້ນ ທ່ານນາງ Theresa May ລັດຖະມົນຕີຂອງອັງກິດ, ທ່ານ Bernard Cazeneuve ຂອງຝຣັ່ງ ແລະ ທ່ານ Thomas de Maiziere ຂອງເຢຍຣະມັນ ໄດ້ອອກຖະແຫລ່ງການ ຮ່ວມສະບັບນຶ່ງ ໃນວັນອາທິດວານນີ້ ທີ່ຂໍຮ້ອງ ໃຫ້ປະທານສະຫະພາບຢູໂຣບ ຜູ້ດຳລົງ ຕຳແໜ່ງເປັນປະທານາທິບໍດີ  ຂອງປະເທດ Luxembourg ໃນປັດຈຸບັນ ໃຫ້ຈັດຕັ້ງ ກອງປະຊຸມພາຍໃນ 2 ອາທິດ Luxembourg ກ່າວວ່າ ຕົນຈະຈັດການເຈລະຈາ ທີ່ລວມເອົາ ບັນດາລັດຖະມົນຕີ ກະຊວງ ພາຍໃນ ຈາກປະເທດທີ່ເປັນສະມາຊິກສະຫະພາບຢູໂຣບ ໃນວັນທີ 14 ກັນຍາ ຢູ່ທີ່ນະຄອນ Brussels ເພື່ອເຮັດໃຫ້ ດ້ວຍການເອີ້ນສະຖານະການດັ່ງກ່າວວ່າ ເປັນ  ບັນດາລັດຖະມົນຕີດັ່ງກ່າວ ຈຶ່ງໄດ້ຮຽກຮ້ອງໃຫ້ມີການດຳເນີນການຮັບເອົາຊາວອົບພະຍົບ ທີ່ດີກວ່ານີ້ ໃນອີຕາລີ ແລະ ກຣິສ ເຊິ່ງອົງການເພື່ອການອົບພະຍົບສາກົນ ກ່າວວ່າ ເປັນຈຸດຜ່ານຫຼັກ ຂອງຊາວອົບພະຍົບ ຫຼາຍກວ່າ 322,000 ຄົນ ຜູ້ທີ່ໄດ້ເດີນທາງຜ່ານ ທະເລເມດີເທີເລນຽນ ໃນປີນີ້